《佛镫歌》
清代·李鼎元

钟鼓寂寂银河残，佛镫将现僧呼观。大被缠腰出殿后，罡风刺骨重裘单。

或高在山低在麓，或远在江近在谷。万人列炬上山来，阴火磷磷断还续。

疑是元宵锦城烛，又疑星陨如珠联。濯以甘露光逾鲜，太乙杖藜朝普贤。

化身散作千金莲，烛龙衔耀照重泉。见大光明有如此，真耶幻耶谁所使。

蛮君鬼伯争前驱，应笑生人冻欲死。

作者简介：清四川绵州人，字味堂，一字和叔，号墨庄。乾隆四十三年进士，官兵部主事。曾奉使赴琉球。工诗文，与兄及弟称“绵州三李”。有《师竹斋集》。